wannaphong/clean_thaiwikipedia huggingface dataset:
# เจ้าพระยาพิชัยญาติ (ดั่น บุนนาค)
มหาอำมาตย์เอก เจ้าพระยาพิชัยญาติ นามเดิม ดั่น บุนนาค (6 มิถุนายน พ.ศ. 2418 – 24 กรกฎาคม พ.ศ. 2489) อดีตประธานรัฐสภา (ประธานสภาผู้แทนราษฎร) และอธิบดีศาลฎีกา

 ประวัติ 
เจ้าพระยาพิชัยญาติ (ดั่น บุนนาค)   เป็นบุตรของพระยาไพบูลย์สมบัติ (เดช บุนนาค) กับนางสงวน เกิดเมื่อวันที่ 6 มิถุนายน พ.ศ. 2418 ที่บ้านเลขที่ 107 ริมแม่น้ำเจ้าพระยาฝั่งธนบุรี ตำบลบางยี่ขัน อำเภอบางกอกน้อย จังหวัดธนบุรี (ปัจจุบันเป็น แขวงบางยี่ขัน เขตบางกอกน้อย กรุงเทพมหานคร) สมรสกับคุณหญิงแสง (สกุลเดิม อารยะกุล) มีบุตร-ธิดาชื่อ หลวงเมธีนฤปกร (สดวก บุนนาค) ธิดาชื่อสดับและสดม เป็นนางพระกำนัลในรัชกาลที่ 7 ซึ่งต่อมาได้สมรสกับพระสุนทรวาจนา (สนุทร สาลักษณ) บุตรของมหาเสวกโท พระยาศรีภูริปรีชา (กมล สาลักษณ) และคุณหญิง (พึ่ง) ศรีภูริปรีชา

เจ้าพระยาพิชัยญาติ (ดั่น บุนนาค)  เคยดำรงตำแหน่งประธานรัฐสภา-ประธานสภาผู้แทนราษฎร 1 สมัยคือ 2 กันยายน พ.ศ. 2475 - 10 ธันวาคม พ.ศ. 2476

 ลำดับบรรดาศักดิ์ 
 12 พฤศจิกายน พ.ศ. 2442 เป็น หลวงเมธีนฤปกร ถือศักดินา ๖๐๐ พระราชทานสัญญาบัตรเลื่อนยศ (หน้า ๔๙๓) 
 16 มกราคม พ.ศ. 2446 เป็น พระเมธีนฤปกร ถือศักดินา ๘๐๐ พระราชทานสัญญาบัตรขุนนาง 
 28 พฤษภาคม พ.ศ. 2451 เป็น พระยากฤติกานุกรณกิจ ถือศักดินา ๕๐๐๐ พระราชทานสัญญาบัตรขุนนาง (หน้า ๒๐๐) 
 พ.ศ. 2467 เป็น เจ้าพระยาพิชัยญาติ บรมธรรมิกนาถมหาสวามิภักดิ์ อัครวโรปถัมภ์นิติวิธาน พิศาลยุกติธำรง สุทธิประสงค์อาชวาศรัย ศรีรัตนตรัยสรณธาดา อภัยพิริยบรมกรมพาหุ ดำรงศักดินา 10,000ราชกิจจานุเบกษา, ประกาศสถาปนาพระองค์เจ้าและตั้งเจ้าพระยา, 23 พฤศจิกายน 2467, เล่ม 41, หน้า 2645

 เครื่องราชอิสริยาภรณ์ 
เจ้าพระยาพิชัยญาติ (ดั่น บุนนาค) ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
 เครื่องราชอิสริยาภรณ์ไทย 
ราชกิจจานุเบกษา, พระราชทานเครื่องราชอิสริยาภรณ์จุลจอมเกล้า ฝ่ายหน้า, เล่ม ๔๑ ตอนที่ ๐ ง หน้า ๒๖๕๕, ๒๓ พฤศจิกายน ๒๔๖๗
ราชกิจจานุเบกษา, พระราชทานเครื่องราชอิสริยาภรณ์, เล่ม ๓๖ ตอนที่ ๐ ง หน้า ๓๓๑๐, ๒๕ มกราคม ๒๔๖๒
ราชกิจจานุเบกษา, พระราชทานเครื่องราชอิสริยาภรณ์, เล่ม ๓๒ ตอนที่ ๐ ง หน้า ๑๘๙๓, ๒๑ พฤศจิกายน ๒๔๕๘
ราชกิจจานุเบกษา, แจ้งความสำนักนายกรัฐมนตรี เรื่อง ส่งเหรียญพิทักษ์รัฐธรรมนูญไปพระราชทาน, เล่ม ๕๖ ตอนที่ ๐ ง หน้า ๓๖๓๑, ๑๘ มีนาคม ๒๔๘๒
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญช่วยราชการเขตภายใน, เล่ม ๕๘ ตอนที่ ๐ ง หน้า ๑๙๕๖, ๒๓ มิถุนายน ๒๔๘๔
ราชกิจจานุเบกษา, พระราชทานเครื่องราชอิสริยาภรณ์ฝ่ายใน, เล่ม ๔๐ ตอนที่ ๐ ง หน้า ๓๕๐๑, ๗ มกราคม ๒๔๖๖
ราชกิจจานุเบกษา, ส่งเครื่องราชอิสริยาภรณ์ไปพระราชทาน, เล่ม ๔๓ ตอนที่ ๐ ง หน้า ๔๕๑, ๒ พฤษภาคม ๒๔๖๙
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญรัตนาภรณ์, เล่ม ๕๙ ตอนที่ ๒๙ ง หน้า ๑๑๒๕, ๒๘ เมษายน ๒๔๘๕
ราชกิจจานุเบกษา, พระราชทานเหรียญรัตนาภรณ์ฝ่ายหน้า, เล่ม ๔๓ ตอนที่ ๐ ง หน้า ๓๑๒๕, ๒๖ พฤศจิกายน ๒๔๖๙
ราชกิจจานุเบกษา, พระราชทานเหรียญราชรุจิ, เล่ม ๒๘ ตอนที่ ๐ ง หน้า ๗๑๖, ๙ กรกฎาคม ๑๓๐

 เครื่องราชอิสริยาภรณ์ต่างประเทศ 
  :
 พ.ศ. 2470 – 80px เครื่องราชอิสริยาภรณ์เลออปอลที่ 2 ชั้นที่ 1ราชกิจจานุเบกษา, พระราชทานพระบรมราชานุญาต ประดับเครื่องราชอิสริยาภรณ์ต่างประเทศ, เล่ม ๔๔ ตอนที่ ๐ ง หน้า ๑๖๙๙, ๔ กันยายน ๒๔๗๐

ถึงแก่อสัญกรรม
เจ้าพระยาพิชัยญาติ (ดั่น บุนนาค) ถึงอสัญกรรม เมื่อ 24 กรกฎาคม พ.ศ. 2489 อายุ 71 ปี

 ลำดับสาแหรก 

</center>
# นกจาบเหลือง
นกจาบเหลือง หรือ นกจาบทองตะวันออก  เป็นนกขนาดเล็กชนิดหนึ่ง ในวงศ์นกจาบ (Ploceidae)

เป็นนกจาบหรือนกกระจาบชนิดหนึ่ง มีลำตัวยาว 14 เซนติเมตร รังมีลักษณะเป็นทรงกลมมีทางเข้า-ออกด้านล่าง มักทำรังห้อยอยู่ตามต้นไม้ต่าง ๆ เช่น ต้นกกริมแม่น้ำ นกตัวผู้มีสีเหลืองเข้ม ส่วนตัวเมียมีสีเหลืองจางกว่า อาหารหลักได้แก่ เมล็ดพืชและแมลงต่าง ๆ ]] พบกระจายพันธุ์ในหลายประเทศในทวีปแอฟริกา เช่น เคนยา, มาลาวี, โมซัมบิก, โซมาเลีย, แอฟริกาใต้, สวาซิแลนด์ และแทนซาเนีย
# เจ้าหญิงเลโอนอร์ ดัชเชสแห่งกอตลันด์
เจ้าหญิงเลโอนอร์ ลิเลียน มาเรีย ดัชเชสแห่งกอตลันด์ (ประสูติ 20 กุมภาพันธ์ พ.ศ. 2557) พระธิดาในเจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ กับคริสโตเฟอร์ โอนีล เป็นสมาชิกของราชวงศ์สวีเดน

 พระประวัติ 
เจ้าหญิงเลโอนอร์ ดัชเชสแห่งกอตลันด์ เป็นพระธิดาในเจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ กับคริสโตเฟอร์ โอนีล ประสูติ ณ ศูนย์การแพทย์ไวล์คอร์เนล นิวยอร์ก สหรัฐอเมริกา โดยมีพระบิดาเข้าเยี่ยมขณะประสูติด้วย ในสวีเดนเองก็มีการยิงสลุต 21 นัดในกรุงสตอกโฮลม์ถวายสดุดีพระธิดาที่ประสูติใหม่ มีการเปิดเผยพระนามโดยสมเด็จพระราชาธิบดีคาร์ลที่ 16 กุสตาฟ ขณะทรงพบปะกับคณะรัฐมนตรีเมื่อวันที่ 26 กุมภาพันธ์ และในเวลาเดียวกันนั้นก็มีพระบรมราชโองการประกาศว่าเจ้าหญิงเลโอนอร์มีสิทธิในการสืบราชสมบัติ อันจะต้องเป็นศาสนิกชนของคริสตจักรแห่งสวีเดน และต้องอาศัยอยู่ในสวีเดนระหว่างที่ทรงศึกษาSwedish Constitution's Order of Succession, §4:"As § 2 of the 1809 Constitution Act expressly states that the King shall always be of the pure evangelical faith, such as in the unaltered Augsburg Confession, and the Uppsala Meeting decision of the year 1593 adopted and explained, thus shall also Princes and Princesses of the Royal House be brought up in the same faith and within the kingdom. Member of the Royal Family not professing this faith, would be from all rights of succession excluded.".

วันที่ 7 ตุลาคม พ.ศ. 2562 สมเด็จพระราชาธิบดีคาร์ลที่ 16 กุสตาฟมีพระราชโองการให้ถอดพระราชนัดดาจำนวนห้าพระองค์ หนึ่งในนั้นคือเจ้าหญิงเลโอนอร์ออกจากตำแหน่งพระบรมวงศ์ ฐานันดรศักดิ์ชั้นรอยัลไฮนิส การปฏิบัติพระกรณียกิจอย่างเป็นทางการ และไม่ได้รับรายได้จากภาษีของประชาชน แต่ยังคงไว้ซึ่งพระอิสริยยศ บรรดาศักดิ์ และการสืบราชบัลลังก์ดังเดิม

 พระนาม 
พระนาม "เลโอนอร์" (Leonor) ถูกตั้งขึ้นเนื่องจากเป็นชื่อที่พระชนกและพระชนนีชื่นชอบ แต่เดิมพระราชวงศ์สวีเดนในอดีตจะใช้ชื่อดังกล่าวเป็นแบบเต็มว่า "อีเลโอนอรา" (Eleonora) ส่วนชื่อกลาง "ลิเลียน" (Lilian) มาจากพระนามของเจ้าหญิงลิเลียน ดัชเชสแห่งฮัลลันด์ ส่วนชื่อท้ายคือ "มาเรีย" (Maria) มาจากชื่อกลางของมารดาโอนีล พระอัยยิกาฝ่ายพระชนกNamnet blir offentligt. SVT. Läst 2014-02-28.Därför blev det Leonore Lilian Maria. Aftonbladet. Läst 2014-02-28.

 พระอิสริยยศ 
 รอยัลไฮนิส เจ้าหญิงเลโอนอร์ ดัชเชสแห่งกอตลันด์ (20 กุมภาพันธ์ พ.ศ. 2557 — 7 ตุลาคม พ.ศ. 2562)
 เจ้าหญิงเลโอนอร์ ดัชเชสแห่งกอตลันด์ (7 ตุลาคม พ.ศ. 2562 — ปัจจุบัน)
# เจย์ โบธรอยด์
เจย์ โบธรอยด์ (เกิดเมื่อวันที่ 5 พฤษภาคม ค.ศ. 1982) เป็นอดีตนักฟุตบอลชาวอังกฤษเชื้อสายแคริบเบียน (กายอานา-จาเมกา) โดยเล่นฟุตบอลในตำแหน่งกองหน้าhttp://www.mtutd.tv/NewsDetail.asp?id=5657

เจย์ โบธรอยด์ เคยเป็นนักฟุตบอลทีมเยาวชนของอาร์เซนอล ในพรีเมียร์ลีก แต่ไม่เคยขึ้นไปเล่นในทีมชุดใหญ่ และเคยอยู่มาแล้วหลายสโมสรทั้ง โคเวนทรีซิตี,  แบล็กเบิร์นโรเวอส์, ชาร์ลตันแอธเลติก, วุลเวอร์แฮมป์ตันวันเดอเรอส์, สโตกซิตี, คาร์ดิฟฟ์ซิตี, ควีนส์พาร์กเรนเจอส์ และ  เชฟฟิลด์เวนสเดย์  รวมถึงเคยไปเล่นในกัลโช่ เซเรีย อา ในอิตาลีกับเปรูจาด้วย และเคยติดทีมชาติอังกฤษหนึ่งนัดเมื่อปี ค.ศ. 2010 ในนัดกระชับมิตรระหว่างอังกฤษและฝรั่งเศสJay Bothroyd . The Football Association. สืบค้นเมื่อ 17 กุมภาพันธ์ 2018 ก่อนจะย้ายมาเล่นในไทยพรีเมียร์ลีกกับสโมสรฟุตบอลเอสซีจี เมืองทอง ยูไนเต็ด สำหรับชีวิตในประเทศไทย เจ้าตัวชื่นชอบประเทศไทยหลายอย่าง และชอบอาหารไทยที่มีรสชาติเผ็ดหลายอย่าง โดยเฉพาะผัดไทย

ในฤดูกาล 2015 เจย์ โบธรอยด์ ย้ายไปเล่นในญี่ปุ่นกับจูบิโล อิวะตะ ก่อนจะย้ายไปเล่นให้กับคอนซาโดเล ซัปโปะโระในช่วงฤดูร้อนปี 2017
# คิม ด็อง-จิน
คิม ด็อง-จิน  (เกิดเมื่อวันที่ 29 มกราคม พ.ศ. 2525 ใน ด็องดูชอน) เป็นอดีตนักฟุตบอลอาชีพชาวเกาหลีใต้ ตำแหน่งเซ็นเตอร์แบ็ก

เกียรติประวัติ

สโมสร
  อันยาง แอลจี ชีตาห์ส  / เอฟซีโซล
 เคลีก: 2000
 ซูเปอร์คัพ: 2001
 ลีกคัพ: 2006

  เอฟซีเซนิต''
 รัสเซียนพรีเมียร์ลีก: 2007
 รัสเซียนซูเปอร์คัพ: 2008
 ยูฟ่าคัพ: 2008
 ยูฟ่าซูเปอร์คัพ: 2008

 เมืองทอง ยูไนเต็ด ไทยเอฟเอคัพ รองชนะเลิศ: 2015

 คิตฉี'''
Hong Kong Premier League: 2016–17, 2017–18
Hong Kong FA Cup: 2016–17, 2017–18
Hong Kong Senior Challenge Shield: 2016–17
Sapling Cup: 2017–18
Hong Kong Community Cup: 2017

รางวัลส่วนตัว
 นักเตะเคลีกยอดเยี่ยม XI : 2004
 รัสเซียนพรีเมียร์ลีก รางวัลผู้เล่นดีเด่น : 2007
แหล่งข้อมูลอื่น

 National Team Player Record  KFA
# เศษหาร
ในวิชาเลขคณิต เศษหาร (หรือ มอดุลัส) คือค่าที่"เหลืออยู่"หลังจากการดำเนินการการหารกับจำนวนเต็มสองจำนวนที่หารไม่ลงตัว นั่นคือ เมื่อผลลัพธ์ของการหารไม่สามารถเขียนแทนด้วยจำนวนเต็ม
 สำหรับจำนวนธรรมชาติ 

ถ้า a และ d เป็นจำนวนธรรมชาติ โดย d ไม่เป็นศูนย์ แล้วสามารถพิสูจน์ได้ว่ามีจำนวนเต็ม q และ r เพียงคู่เดียวที่ a = qd + r และ 0 ≤ r < d จำนวน q เรียกว่าผลหาร ในขณะที่ r เรียกว่า เศษ
ดูหน้าวิธีหารแบบยุคลิดสำหรับการพิสูจน์ผลนี้และขั้นตอนวิธีการหารสำหรับวิธีการคำนวณหาเศษ
# ตำบลป่าแฝก
ตำบลป่าแฝก อาจหมายถึง
 ตำบลป่าแฝก อำเภอพรเจริญ จังหวัดบึงกาฬ
 ตำบลป่าแฝก อำเภอแม่ใจ จังหวัดพะเยา
 ตำบลป่าแฝก อำเภอกงไกรลาศ จังหวัดสุโขทัย
# โรงเรียนไทรน้อย
โรงเรียนไทรน้อย เป็นโรงเรียนมัธยมศึกษาแบบสหศึกษา สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ในท้องที่หมู่ที่ 5 บ้านคลองพระพิมล ตำบลไทรน้อย อำเภอไทรน้อย จังหวัดนนทบุรี

 ประวัติ 
โรงเรียนไทรน้อย ได้รับการจัดตั้งเมื่อ พ.ศ. 2507 โดยพระครูพิทักษ์นนทเขต (วิชิต ปิยงฺกโร) เจ้าอาวาสวัดไทรใหญ่ พร้อมด้วยข้าราชการทุกฝ่าย ผู้นำชุมชน และประชาชนในท้องถิ่น ด้วยความเห็นชอบของคณะกรรมการวัดไทรใหญ่และด้วยความยินยอมของเจ้าอธิการทิพย์ เจ้าอาวาสวัดไทรใหญ่ ซึ่งมอบเนื้อที่ธรณีสงฆ์ของวัดไทรใหญ่ จำนวน 15 ไร่ 2 งาน ให้เป็นสถานที่ปลูกสร้างอาคารเรียนโรงเรียนไทรน้อย และพระครูพิทักษ์นนทเขต เจ้าอาวาสวัดไทรใหญ่ เจ้าคณะอำเภอไทรน้อย (ภายหลังได้รับสมณศักดิ์พระมงคลนนทเขต) ได้ดูแลอุปการะโรงเรียนเรื่อยมา

 บุคลากร 
 ผู้อำนวยการ 
 นางรังสรรค์ สุนทรนันท์ (พ.ศ. 2507–2508)
 นายจำรัส ลวดยาด (พ.ศ. 2508–2509)
 นายประจวบ วัจนรัตน์ (พ.ศ. 2509–2512)
 นายวิเชษฐ์ คล้ายมาก (พ.ศ. 2512–2523)
 นายพิศนุ สุจริตธรรม (พ.ศ. 2523–2529)
 นายประโยชน์ กุศลาพันธ์ (พ.ศ. 2529–2533)
 นายเลียบ คำภานุช (พ.ศ. 2533–2535)
 นายสุจินต์ คำแย้ม (พ.ศ. 2535–2535)
 นายพนัส พัฒนรัฐ (พ.ศ. 2535–2539)
 นางสาลินี มีเจริญ (พ.ศ. 2539–2540)
 นายธีระพงศ์ นิยมทอง (พ.ศ. 2540–2543)
 นายเชาวน์รัตน์ รัตน์ประโลม (พ.ศ. 2543–2545)
 นางวรรณา พัฒนตระกูลสุข (พ.ศ. 2545–2549)
 นายสมชาย ปิ่นทอง (พ.ศ. 2549–2556)
 นายสนอง ตรงเที่ยง (พ.ศ. 2556–2557)
 นายสุทธิชัย ดิษฐใจเย็น (พ.ศ. 2557–2559)
 นายรังสิมันต์ ยาละ (พ.ศ. 2559–2563)
 นายปิติ  ยางกลาง (พ.ศ. 2563–30 ก.ย. 2567)
 นายพิชญุตม์  ธาระวงค์ (1 ต.ค. 2567–ปัจจุบัน)

 แหล่งข้อมูลอื่น 
 เว็บไซต์โรงเรียนไทรน้อย
# หม่อมเจ้าสถิตย์เสถียร สุประดิษฐ์
หม่อมเจ้าสถิตย์เสถียร สุประดิษฐ์ (เดิม: หม่อมราชวงศ์สถิตย์เสถียร; 30 มกราคม พ.ศ. 2393 – 6 กุมภาพันธ์ พ.ศ. 2474) เป็นพระโอรสในพระเจ้าบรมวงศ์เธอ กรมหมื่นวิษณุนาถนิภาธร และเป็นพระราชนัดดาในพระบาทสมเด็จพระจอมเกล้าเจ้าอยู่หัว

หม่อมเจ้าสถิตย์เสถียรประสูติเมื่อวันที่ 30 มกราคม พ.ศ. 2392 (แบบสากลคือ พ.ศ. 2393) ที่วังริมคลองบางลำพูฝั่งเหนือ ในรัชสมัยพระบาทสมเด็จพระนั่งเกล้าเจ้าอยู่หัว เป็นพระโอรสในพระเจ้าบรมวงศ์เธอ กรมหมื่นวิษณุนาถนิภาธร ต้นราชสกุลสุประดิษฐ์ ซึ่งในขณะนั้นพระบิดายังเป็นหม่อมเจ้าสุประดิษฐ พระโอรสในสมเด็จพระเจ้าน้องยาเธอ เจ้าฟ้ามกุฎสมมติวงศ์ พระวชิรญาณมหาเถร ต่อมาเมื่อสมเด็จเจ้าฟ้ามกุฎสมมติวงศ์ฯ ขึ้นเสวยราชสมบัติเป็นพระบาทสมเด็จพระจอมเกล้าเจ้าอยู่หัว หม่อมเจ้าสุประดิษฐจึงเลื่อนขึ้นเป็น พระเจ้าลูกยาเธอ พระองค์เจ้าสุประดิษฐ วรฤทธิราชมกุฎ บุรุษยรัตนราชวโรรส ส่วนหม่อมราชวงศ์สถิตย์เสถียร พระโอรส ก็เลื่อนเป็นหม่อมเจ้าสถิตย์เสถียร ตามพระบิดา เมื่อเจริญชันษาก็ได้เข้ารับราชการในกรมพระคลังมหาสมบัติ ซึ่งเป็นกรมในกำกับของพระบิดา และด้วยเหตุที่เป็นโอรสองค์ใหญ่ในพระเจ้าบรมวงศ์เธอ กรมหมื่นวิษณุนาถนิภาธร พระบาทสมเด็จพระจุลจอมเกล้าเจ้าอยู่หัวจึงได้พระราชทานเครื่องราชอิสริยาภรณ์จุลจอมเกล้า ชั้นตติยจุลจอมเกล้า ให้สืบราชตระกูลของพระเจ้าบรมวงศ์เธอ กรมหมื่นวิษณุนาถนิภาธร ซึ่งต่อมาคือราชสกุลสุประดิษฐ์ หม่อมเจ้าสถิตย์เสถียรเสกสมรสกับหม่อมเลื่อม สุประดิษฐ์ ณ อยุธยา มีโอรสและธิดา 3 คน ดังนี้

 หม่อมราชวงศ์ทิพาภรณ์ สุประดิษฐ์
 หม่อมราชวงศ์ฉวีวรรณ สุประดิษฐ์
 หม่อมราชวงศ์อนุสรณ์ สุประดิษฐ์

หม่อมเจ้าสถิตย์เสถียร สุประดิษฐ์ สิ้นชีพตักษัยเมื่อ 6 กุมภาพันธ์ พ.ศ. 2473 (แบบสากลคือ พ.ศ. 2474) สิริชันษา 81 ปี

เครื่องราชอิสริยาภรณ์
 สืบราชตระกูลพระเจ้าบรมวงศ์เธอ กรมหมื่นวิษณุนาถนิภาธร
# มะจ้ำก้อง
มะจ้ำก้อง เหมือด กาลังกาสาตัวผู้ หรือ อ้ายรามใบใหญ่  เป็นไม้ยืนต้นในวงศ์ Myrsinaceae มีใบเดี่ยว หนา ใบอ่อนสีแดง ดอกช่อ สีแดงสลับขาว ผลกลม สุกแล้วเป็นสีดำ ใบใช้แก้ท้องเสีย เมล็ดแก้ลมพิษ ต้นแก้โรคเรื้อนhttp://www.qsbg.org/database/botanic_book%20full%20option/search_detail.asp?botanic_id=2461 ในรัฐเปรัก ประเทศมาเลเซีย ใช้ใบต้มรักษาอาการติดเชื้อไวรัสSamuel, A.J.S.J., Kalusalingam, A., Chellappan, D.K., Gopinath, R., Radhamani, S., Husain, H. A., Muruganandham, V., Promwichit, P. 2010. Ethnomedical survey of plants used by the orang asli in kampong bawong, Perak, West Malaysia. Joutnal of Ethnobiology and Ethnomedicine. 6:5
 อ้างอิง
# โชโพรินโปเช
โชโพศากยมุนี (อักษรโรมัน: Jowo Shakyamuni) หรือ โชโพรินโปเช  เป็นพุทธประติมาขนาดใหญ่ สร้างขึ้นในศตวรรษที่ 7 ประดิษฐานอยู่ภายในอารามโชคัง ลาซ่า ทิเบต โชโพรินโปเช และพุทธประติมาอีกองค์ คือ โชโพมีเกยอโตเจ (, Jowo Mikyö Dorje) ในวัดราโมเช เป็นสองพระพุทธรูปที่เป็นที่สักการะสูงสุดในทิเบต 

ประวัติศาสตร์
ตามตำนานของทิเบตว่ากันว่าพระศากยมุนีพุทธเจ้าทนงดำริให้เทวประติมากรสร้างรูปเหมือนของพระองค์เพื่อนำมาประดิษฐานในดินแดนทิเบต พุทธประติมาองค์นี้ต่อมาเป็นสมบัติของกษัตริย์แห่งมคธ ผู้มอบต่อให้กับจักรพรรดิแห่งราชวงศ์ถัง ลูกสาวของคนใกล้ชิดจักรพรรดิคนหนึ่ง เจ้าหญิงเหวินเฉิงWarner, Cameron David. 2011. "A Miscarriage of History : Wencheng Gongzhu and Sino-Tibetan Historiography." Inner Asia 13 (2): 239-264. ได้อัญเชิญพระรูปไประดิษฐานที่ลาซ่าในฐานะสินสอดแก่กษัตริย์ทิเบตองค์ที่ 33 พระเจ้าซงแจ็นกัมโปWarner, Cameron David. 2008. "The Precious Lord: The History and Practice of the Cult of the Jowo Śākyamuni in Lhasa, Tibet." Ph.D. Dissertation, Department of Sanskrit and Indian Studies, Harvard University. ในรัชสมัยของ พระเจ้ามังซงมังแจ็น (649-676) ภายใต้คำขู่ว่าชาวจีนจากราชวงศ์ถังอาจจะรุกรานและขโมยพระรูปนี้ไป เจ้าหญิงเหวินเฉิงได้นำเอาพระรูปโชโพนี้ไปซ่อนในห้องลับใน Tsuglakhang ในอารามราโมเช ต่อมา เจ้าหญิงอีกนางจากจีนจึงได้นำพระรูปกลับขึ้นมา และประดิษฐานไว้ที่อารามโชคังในช่วงหลังปี 710 เป็นต้นมา ที่อารามราโมเชได้มีการอัญเชิญพุทธประติมานามว่าโชโพมีเกยอโตเจ สร้างจากทองสัมฤทธิ์ ว่ากันว่าเป็นพระรูปแสดงพระพุทธเจ้าขณะพระชนมายุ 8 พรรษา และสร้างขึ้นโดยพระวิศวกรรม และอัญเชิญมายังลาซ่าโดยเจ้าหญิง Bhrikuti แห่งเนปาล พระรูปโชโพมิกเยอดอร์เจถูกทำลายเสียหายอย่างหนักโดยยุวชนแดงในสมัยการปฏิวัติวัฒนธรรมTibet (6th edition), p. 104. (2005) Bradley Mayhew and Michael Kohn. Lonely Planet. . อย่างไรก็ตาม ในช่วงการปฏิวัติทางวัฒนธรรม ราวทศวรรษที่ 60 วิหารราโมเชถูกไฟเผลาผลาญ เสียหายไปส่วนหนึ่ง ขณะที่พระพุทธปฏิมาสูญหายไป กระทั่งในปี 1983 มีผู้พบส่วนครึ่งล่างขององค์พระอีกครั้ง กล่าวกันว่าถูกทิ้งไว้ในกองขยะแห่งหนึ่งในกรุงลาซ่า และต่อมาพบครึ่งองค์ส่วนบนที่กรุงปักกิ่ง จึงนำกลับมาซ่อมแซมในปี 1986 แต่ฝีมือซ่อมไม่ละเอียดนัก จึงยังเห็นร่องรอยของความเสียหายอยู่ จนกระทั่งถึงปี 1993 ปัจจุบัน โจโว รินโปเช ได้รับการซ่อมแซมจนงดงามเกือบดังเดิมDorje, Gyume (1999), p. 92.ibet (6th edition), p. 104. 

ในช่วงศตวรรษที่ 14 จงคาปา ผู้ก่อตั้งนิกายเกลุก หรือนิกายหมวกเหลืองของพุทธศาสนาฝ่ายวัชรยานแบบทิเบต ได้ถวายเครื่องทรงสัมโภคกายแก่พระพุทธปฏิมา ซึ่งแต่ก่อนทรงจีวรธรรมดา ในภาคนิรมานกาย ทั้งนี้ สัมโภคกาย คือ กายละเอียดเป็นทิพย์ภาวะสูงสุดอันดับ 2 รองจากธรรมกาย ตามความเชื่อของพุทธศาสนาฝ่ายมหายาน/วัชรยาน พระพุทธรูปที่ปรากฏพระองค์ในภาคนี้ มักทรงเครื่องทรงอย่างวิจิตรงดงาม ส่วนภาคนิรมานกาย คือภาคที่พระพุทธเจ้าทรงเนรมิตรพระกายเป็นมนุษย์สามัญ มีเกิด แก่ เจ็บ ตายไปตามอนิจลักษณ์History of the Jowo Rinpoche จาก http://jokhang.org/history.html
# หม่อมเจ้าปิยะภักดีนาถ สุประดิษฐ์
มหาอำมาตย์โท หม่อมเจ้าปิยะภักดีนาถ (15 มกราคม พ.ศ. 2401 — 21 พฤษภาคม พ.ศ. 2471) เป็นพระโอรสในพระเจ้าบรมวงศ์เธอ กรมหมื่นวิษณุนาถนิภาธร ประสูติแต่หม่อมบาง และเป็นพระราชนัดดารุ่นใหญ่ในพระบาทสมเด็จพระจอมเกล้าเจ้าอยู่หัว

หม่อมเจ้าปิยะภักดีนาถ ประสูติเมื่อวันที่ 15 มกราคม พ.ศ. 2400 (แบบสากลคือ พ.ศ. 2401) ต่อมาในสมัยรัชกาลที่ 6 ได้เข้ารับราชการในกระทรวงพระคลังมหาสมบัติ มียศเป็น "มหาอำมาตย์โท" ทรงเริ่มรับราชการตำแหน่งเสมียนเอกกระทรวงพระคลังมหาสมบัติ แล้วเป็นนายเวร ต่อมาเป็นผู้ช่วยตรวจบัญชีกลาง เลขานุการเสนาบดีกระทรวงพระคลังมหาสมบัติ อธิบดีกรมสรรพภาษี อธิบดีกรมเก็บ และตำแหน่งสุดท้ายในราชการคือ ปลัดทูลฉลองกระทรวงพระคลังมหาสมบัติ ในปี พ.ศ. 2460 กราบถวายบังคมออกรับพระราชทานบำนาญ

หม่อมเจ้าปิยะภักดีนาถเป็นคนกลุ่มแรกในสยามที่เลี้ยงกล้วยไม้ ร่วมกับสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต พระเจ้าบรมวงศ์เธอ กรมหมื่นทิวากรวงษ์ประวัติ และพระวรวงศ์เธอ พระองค์เจ้าพร้อมพงศ์อธิราชกล้วยไม้ จากเว็บไซต์ oknation.net สืบค้นเมื่อ 25-03-57

หม่อมเจ้าปิยะภักดีนาถได้รับสมบัติจากพระบิดาคือ พระไภษัชยคุรุ เป็นพระพุทธเจ้าที่พบเฉพาะในนิกายมหายาน ซึ่งมีผู้นับถือมากที่สุดในประเทศจีนและทิเบต องค์พระหล่อด้วยสำริด สร้างขึ้นในศิลปะลพบุรี (ศิลปะแบบเขมรในประเทศไทย) เมื่อราวพุทธศตวรรษที่ 17 – 18 ทำเป็นพระพุทธรูปนาคปรกทรงเครื่อง สวมศิราภรณ์ทรงเทริด ขนาดหน้าตักกว้าง 26 เซนติเมตร สูง 62 เซนติเมตร ต่อมาหม่อมเจ้าปิยะภักดีนาถทรงขายให้กรมศิลปากร ปัจจุบันเก็บรักษาอยู่ที่ห้องลพบุรี พิพิธภัณฑสถานแห่งชาติพระนคร

หม่อมเจ้าปิยะภักดีนาถ มีโอรสเพียงคนเดียว คือ หม่อมราชวงศ์ศิริวรรณ สุประดิษฐ์

หม่อมเจ้าปิยะภักดีนาถ ประชวรโรคชรา ถึงชีพิตักษัยเมื่อวันที่ 21 พฤษภาคม พ.ศ. 2471 สิริชันษา 70 ปี พระราชทานเพลิงศพ ณ วัดเบญจมบพิตรดุสิตวนารามราชวรวิหาร วันที่ 24 พฤษภาคม พ.ศ. 2473688.PDF

 เครื่องราชอิสริยาภรณ์ 
ราชกิจจานุเบกษา, พระราชทานเครื่องราชอิสริยาภรณ์, เล่ม ๒๙ ตอนที่ ๐ ง หน้า ๒๔๒๔, ๒๒ มกราคม ๑๓๑
ราชกิจจานุเบกษา, พระราชทานเครื่องราชอิสริยาภรณ์, เล่ม ๒๕ ตอนที่ ๒๖ หน้า ๗๕๖, ๒๗ กันยายน ๑๒๗
ราชกิจจานุเบกษา, พระราชทานเครื่องราชอิสริยาภรณ์, เล่ม ๒๓ ตอนที่ ๓๕ หน้า ๘๙๓, ๒๕ พฤศจิกายน ๑๒๕
ราชกิจจานุเบกษา, พระราชทานเหรียญรัตนาภรณ์ รัชกาลที่ ๔, เล่ม ๒๑ ตอนที่ ๓๒ หน้า ๕๖๘, ๖ พฤศจิกายน ๑๒๓
# โรงเรียนดาราคาม
โรงเรียนดาราคาม  สังกัดสำนักงานเขตพื้นที่การศึกษาประถมศึกษากรุงเทพมหานคร เขต 2 กระทรวงศึกษาธิการ (สพป.กทม.2) ก่อตั้งเมื่อวันที่ 3 กรกฎาคม พ.ศ. 2505 เป็นโรงเรียนในระดับประถมศึกษาโดยเน้นทางด้านวิทยาศาสตร์และคณิตศาสตร์ ตั้งอยู่ใกล้สถาบันส่งเสริมการสอนวิทยาศาสตร์และเทคโนโลยี (สสวท.) และท้องฟ้าจำลองกรุงเทพ ปัจจุบันตั้งอยู่ที่ 932 ถนนสุขุมวิท แขวงพระโขนง เขตคลองเตย กรุงเทพมหานคร 10110ที่อยู่ของโรงเรียนดาราคาม จากเว็บไซต์สำนักงานคณะกรรมการการศึกษาขั้นพื้นฐาน  สืบค้นวันที่ 3 กุมภาพันธ์ พ.ศ. 2561

 ประวัติ 
โรงเรียนดาราคาม เดิมชื่อ "โรงเรียนบ้านกล้วย" เปิดสอนครั้งแรกเมื่อวันที่ 3 กรกฎาคม พ.ศ. 2505 โดยฝากเรียนที่โรงเรียนสายน้ำทิพย์ในช่วงแรก เนื่องจากในขณะนั้นอยู่ในระหว่างการจัดสร้างโรงเรียน มีนักเรียนจำนวน 183 คน ในระดับชั้นประถมศึกษาปีที่ 5 จำนวน 5 ห้อง โดยมีนางอุไร ศรีธวัช ณ อยุธยา รักษาการในตำแหน่งครูใหญ่ของโรงเรียน

ต่อมาได้ย้ายสถานที่ตั้งของโรงเรียนมา ณ บริเวณท้องฟ้าจำลองกรุงเทพ ในวันที่ 3 มกราคม พ.ศ. 2506 และ ม.ล.ปิ่น มาลากุล ซึ่งเป็นรัฐมนตรีว่าการกระทรวงศึกษาธิการในขณะนั้น ได้เปลี่ยนชื่อโรงเรียนเป็น "โรงเรียนดาราคาม" ซึ่งมีความหมายว่า "บ้านดาว" เพื่อให้สอดคล้องกับอาคารบริเวณท้องฟ้าจำลองกรุงเทพ

การเรียนการสอนในช่วงแรกนั้น อยู่ในช่วงรอยต่อของการเปลี่ยนการศึกษาภาคบังคับ จากชั้นประถมศึกษาปีที่ 4 เป็นชั้นประถมศึกษาปีที่ 7 ทางโรงเรียนต้องการให้การเรียนภาควิชาการและการงานพื้นฐานอาชีพเรียนควบคู่กันไป จึงจัดให้มีการเรียนการสอนวิชาพื้นฐานอาชีพด้วย ได้แก่ รำไทย ดนตรีไทย คหกรรม เย็บผ้า ช่างไม้ เกษตร และไฟฟ้า เพื่อให้นักเรียนสามารถนำความรู้เหล่านี้ไปใช้ในการประกอบอาชีพหรือนำไปใช้ในชีวิตประจำวันได้ ปัจจุบันเปิดสอนในระดับชั้นอนุบาลจนถึงระดับประถมศึกษาปีที่ 1-6ประวัติโรงเรียนดาราคาม จากเว็บไซต์โรงเรียน  สืบค้นเมื่อ 3 ก.พ. พ.ศ. 2561

 สัญลักษณ์โรงเรียน 
ใช้อักษรย่อ 3 ตัว คือ ส.ร.ค.                                                                               

ส. ย่อมาจาก กรมสามัญศึกษา ซึ่งเดิมโรงเรียนอยู่ในสังกัด

ร. ย่อมาจาก ดารา  แปลว่า ดาว, ดวงดาว

ค. ย่อมาจาก คาม  แปลว่าบ้าน, หมู่บ้าน

สีประจำโรงเรียน ฟ้า-ขาว หมายถึงท้องฟ้าและปุยเมฆสัญลักษณ์โรงเรียนดาราคาม จากเว็บไซต์โรงเรียน  สืบค้นเมื่อ 3 ก.พ. พ.ศ. 2561

 บุคคลที่มีชื่อเสียง 

อรรคพันธ์ นะมาตร์ (อ๋อม) - นักร้อง นักแสดง

สมพร ปรีดามาโนช (ปิง ฟรุตตี้) - นักร้อง

สโรชา วาทิตตพันธ์ (เต๋า) - นักแสดง

 แหล่งข้อมูลอื่น
# ไครเมีย
ไครเมีย อาจหมายถึง
 คาบสมุทรไครเมีย คาบสมุทรที่ยื่นเข้าไปในทะเลดำ
 สาธารณรัฐปกครองตนเองไครเมีย เขตการปกครองของยูเครน
 สาธารณรัฐไครเมีย ประเทศที่ตั้งขึ้นจากการรวมสาธารณรัฐปกครองตนเองไครเมียและนครเซวัสโตปอล
 สงครามไครเมีย
# วิศวกรรมนาโน
วิศวกรรมนาโน (Nanoengineering) หรือวิศวกรรมวัสดุนาโน ศึกษาเกี่ยวกับนาโนเทคโนโลยีในการนำความรู้ไปประยุกต์เพื่อพัฒนาและปรับปรุงคุณสมบัติวัสดุเดิมให้เหมาะสมกับการนำไปใช้งาน เช่น โละหะ พลาสติก เซรามิก  นาโนเทคโนโลยี ที่เกี่ยวข้องกับนวัตกรรมระดับอะตอม ศึกษาและสังเคราะห์สสารในระดับนาโน (10-9) โดยพื้นฐานศาสตร์ที่สำคัญมาก คือ เคมี และฟิสิกส์ โดยเฉพาะเคมีเชิงฟิสิกส์  กลศาสตร์ควอนตัม

แบ่งย่อยเป็น 3 สาขา
-สาขานาโนอิเล็กทรอนิกส์
-สาขานาโนเทคโนโลยีชีวภาพ 
-สาขาวัสดุนาโน
# วารสารศาสตร์
วารสารศาสตร์  เป็นวิธีการสอบถามและรูปแบบทางวรรณกรรมที่มุ่งให้บริการแก่สาธารณะโดยการเผยแพร่และวิเคราะห์ข่าวและสารสนเทศอื่น การยึดหลักคุณธรรมทางวารสารศาสตร์ยึดหลักความจริง ความเปิดเผยและความเป็นอิสระของบรรณาธิการ สื่อทางวารสารศาสตร์มีได้หลากหลาย ตั้งแต่สิ่งพิมพ์ไปถึงการแพร่สัญญาณทางอิเล็กทรอนิกส์ และตั้งแต่หนังสือพิมพ์ไปจนถึงช่องโทรทัศน์ ตลอดจนเว็บไซต์และเทคโนโลยีดิจิทัล
# แบนดิแคม
แบนดิแคม (อังกฤษ:Bandicam) เป็นโปรแกรมอัดวีดีโอหน้าจอและโปรแกรมถ่ายภาพหน้าจอที่พัฒนาโดย แบนดิซอฟท์ และเป็นโปรแกรมแชร์แวร์ในโปรแกรมนี้จำเป็นต้องซื้อ

 ประสิทธิภาพระหว่างแบบฟรีและแบบซื้อ 
{| class="wikitable"
|-
! ประเภท ฟรี
! ประเภท ซื้อ
|-
| มีลายน้ำ
| ไม่มีลายน้ำ
|-
| อัดได้เพียง 10 นาที
| อัดได้ไม่จำกัด
|-
# ปลาหมอสีไซไพรโครมิส
ปลาหมอสีไซไพรโครมิส เป็นสกุลของปลาน้ำจืดขนาดเล็กจำพวกหนึ่ง ในวงศ์ปลาหมอสี (Cichlidae) ใช้ชื่อสกุลว่า Cyprichromis (/ไซ-ไพร-โคร-มิส/)

จัดเป็นปลาขนาดเล็ก มีความยาวเต็มที่ประมาณ 5-6 นิ้ว โดยเฉลี่ยประมาณ 3.5 นิ้ว จัดเป็นปลาที่มีนิสัยรักสงบ มีพฤติกรรมอยู่รวมตัวกันเป็นฝูงขนาดใหญ่ตั้งแต่หลักร้อยจนถึงหลักพัน มีรูปร่างเรียวยาว ตากลมโต ปลายปากยาว ตัวผู้มีสีสันที่สดใสสวยงาม มักมีสีต่าง ๆ เช่น ฟ้า, เหลือง, ดำ, ม่วง หรือมีเหลือบสีขาว และมีการพัฒนาการของสีตามช่วงวัย มักอาศัยอยู่ตามโขดหินหรือตามหลีบซอกของวัสดุต่าง ๆ ใต้น้ำ หากินบริเวณกลางน้ำและผิวน้ำ กินอาหารจำพวก แพลงก์ตอนและสัตว์น้ำขนาดเล็กที่ลอยตามกระแสน้ำ

ขณะที่ปลาตัวเมียมีขนาดใหญ่กว่า พฤติกรรมเมื่อผสมพันธุ์ ปลาตัวผู้ที่มีขนาดใหญ่สุดจะเป็นจ่าฝูง จะคอยกางครีบและขับสีออกมาเรียกร้องความสนใจจากตัวเมียภายในฝูง และข่มตัวผู้ตัวอื่น ๆ เมื่อผสมพันธุ์กัน ตัวผู้จะงอตัวและทำปากห่อ เพื่อกระตุ้นให้ตัวเมียปล่อยไข่ออกมา เมื่อไข่ถูกปล่อยออกมา ตัวเมียจะงับน้ำเชื้อจากตัวผู้ที่ปล่อยออกมา ให้ผสมกับไข่ที่อยู่ในปาก จำนวนของไข่ขึ้นอยู่กับขนาดของปลาตัวเมีย โดยมีเส้นผ่าศูนย์กลางประมาณ 0.3 เซนติเมตร จำนวนไข่ในแต่ละครั้งประมาณ 5-25 ฟอง โดยตัวเมียจะอมไข่จนกว่าไข่จะฟักเป็นตัวใช้เวลาประมาณ 18-20 วัน โดยไม่กินอะไรเลย

ปลาในสกุลไซไพรโครมิสนี้พบกระจายพันธุ์ในส่วนต่าง ๆ ของทะเลสาบแทนกันยีกา ในตอนกลางและตะวันออกของทวีปแอฟริกา

นิยมเลี้ยงเป็นปลาสวยงามที่ได้รับความนิยมกันมาอย่างยาวนานแล้ว โดยมีชนิดที่ค้นพบใหม่ ๆ ขึ้นเรื่อย ๆ โดยมีชนิดที่รู้จักกันดีที่สุด คือ ปลาหมอสีเลบโตโซม่า (C. leptosoma) หน้า 49-60 คอลัมน์ Cichild Conner ตอน ดำดิ่งสู่ Lake Tanganyika โดย ปลาบ้านโรม นิตยสาร Aquarium Biz ฉบับเดือนสิงหาคม 2011 

 ชนิด 
 Cyprichromis coloratus 
 Cyprichromis leptosoma 
 Cyprichromis microlepidotus 
 Cyprichromis pavo 
 Cyprichromis zonatus จาก ITIS.gov
# คลองด่าน
คลองด่าน อาจหมายถึง
 คลองด่าน (กรุงเทพมหานคร)
 คลองด่าน (จังหวัดระนอง)
 คลองด่าน (จังหวัดสุโขทัย)
 คลองด่าน (จังหวัดสมุทรปราการ)
 คลองด่าน (จังหวัดสมุทรสงคราม)
 ตำบลคลองด่าน อำเภอบางบ่อ จังหวัดสมุทรปราการ
 คดีคลองด่าน
# มูอา
มูอา  เป็นหนึ่งในศูนย์กลางของวัฒนธรรมแลพีตาในตองงา เมื่อเวลา 2,000 ปีผ่านมาแล้ว และในระยะเวลาต่อมามูอาได้กลายมาเป็นศูนย์กลางการปกครองของจักรวรรดิตูอีโตงา หลังจากการแบ่งอำนาจของตูอีโตงาสู่ราชวงศ์อื่น ๆ มูอาจึงทำหน้าที่เป็นเพียงแค่เมืองหลวงของกษัตริย์ตูอีโตงาเท่านั้น ซึ่งไม่มีพระราชอำนาจทางการเมืองใดๆและมีบทบาทเพียงทางด้านพิธีการเท่านั้น
อ้างอิง
# วันชัย ทัพวิเศษ
จ่าสิบเอกวันชัย ทัพวิเศษ  เป็นนักกีฬาวอลเลย์บอลชายทีมชาติไทย สังกัดสโมสรวอลเลย์บอลนครราชสีมา แต่ว่าปัจจุบันได้ประกาศอำลาการเล่นให้ทีมชาติ หลังจากเสร็จสิ้นการแข่งขันกีฬาซีเกมส์ ครั้งที่ 27 ที่ประเทศเมียนมาร์ หลังจากที่รับใช้ทีมชาติไทยมากว่า 10 ปี

 ประวัติ  
วันชัย ทัพวิเศษ เป็นชาวจังหวัดขอนแก่นโดยกำเนิด จากนั้นไปศึกษาต่อที่โรงเรียนขามทะเลสอที่จังหวัดนครราชสีมา โดยมีผู้ฝึกสอนคนแรกคือ โค้ชทวี มาเบ้า เกมแรกที่เคยลงแข่งขันอย่างเป็นทางการคือการแข่งขันของกรมพละศึกษา และได้รับอันดับ 2 ในนามโรงเรียนขามทะเลสอ 
นักกีฬาต้นแบบของวันชัย คือ ศิวโรจน์ โกฎหอม นักกีฬารุ่นพี่โรงเรียนขามทะเลสอ จากนั้นวันชัยเข้ามาติดในนามทีมชาติครั้งแรกคือทีมนักเรียนไทย ไปแข่งที่อินโดนีเซีย ตั้งแต่นั้นก็ติดทีมชาติมาโดยตลอด 

ในปี 2556 หลังจากที่เสร็จสิ้นการแข่งขันกีฬาซีเกมส์ ครั้งที่ 27 ที่ประเทศเมียนมาร์  "แนบ" ได้ขออำลาทีมชาติ หลังจากที่รับใช้ทีมชาติไทยมากว่า 10 ปี เจ้าตัวได้ให้สัมภาษณ์ในการอำลาทีมชาติในครั้งนี้ว่า "ได้ตัดสินใจไว้ก่อนหน้านี้แล้วว่าจะขอลาทีมชาติ เพราะผมเองก็เล่นมาค่อนข้างนานกับทีมชาติ ตอนนี้เลยอยากจะขอแบ่งเวลาให้กับครอบครัวบ้าง เพราะที่ผ่านมาก็แทบจะไม่มีเวลาให้เลย และที่สำคัญอยากจะให้โอกาสน้อง ๆ หลายคนที่กำลังพัฒนาขึ้นมาได้รับโอกาสต่อจากผม"วันชัยอำลาทีมชาติ มอบแชมป์ซีเกมส์ให้แฟนลูกยางส่งท้าย